Odluka Komisije od 22/09/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10358 - ADVENT INTERNATIONAL / EURAZEO / PLANET PAYMENT GROUP) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 22/04/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10133 - ASTORG / NORDIC CAPITAL / NOVO / BIOCLINICA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 23/11/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10407 - AIP / ALVANCE DUNKERQUE TARGET BUSINESS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 19/11/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10449 - KIA / ALMAVIVA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 22/11/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10451 - DP WORLD / IMPERIAL LOGISTICS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 22/11/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10461 - OTPP / BROOKFIELD / OMERS / SGN) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 24/11/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10492 - SILVER LAKE / CVC / SPHINX / RAC JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 22/11/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10498 - LIBERTY GLOBAL / INFRAVIA / LIBERTY NETWORKS GERMANY) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 23/11/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10505 - CKA / CKI / UKPN) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Političkog i sigurnosnog odbora (ZVSP) 2021/2059 od 23. studenoga 2021. o ponovnoj potvrdi odobrenja vojne operacije Europske unije na Sredozemlju (EUNAVFOR MED IRINI) (EUNAVFOR MED IRINI/5/2021)

text:
                  26.11.2021

                  HR

                  Službeni list Europske unije

                  L 422/3

         ODLUKA POLITIČKOG I SIGURNOSNOG ODBORA (ZVSP) 2021/2059
         od 23. studenoga 2021.
         o ponovnoj potvrdi odobrenja vojne operacije Europske unije na Sredozemlju (EUNAVFOR MED IRINI) (EUNAVFOR MED IRINI/5/2021)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38.,
         uzimajući u obzir Odluku Vijeća (ZVSP) 2020/472 od 31. ožujka 2020. o vojnoj operaciji Europske unije na Sredozemlju (EUNAVFOR MED IRINI) (1), a posebno njezin članak 8. stavak 3.,
         budući da:

                     (1)

                     Vijeće je 31. ožujka 2020. donijelo Odluku (ZVSP) 2020/472, kojom je uspostavljena i pokrenuta vojna operacija Europske unije na Sredozemlju (EUNAVFOR MED IRINI) za razdoblje do 31. ožujka 2021.

                     (2)

                     Člankom 8. stavkom 3. Odluke (ZVSP) 2020/472 predviđa se da se, neovisno o tom razdoblju, odobrenje operacije ponovno potvrđuje svaka četiri mjeseca te da Politički i sigurnosni odbor produljuje operaciju osim ako se raspoređivanjem pomorskih resursa operacije potiču migracije, što je potkrijepljeno utemeljenim dokazima prikupljenima u skladu s kriterijima iz plana operacije.

                     (3)

                     Vijeće je 26. ožujka 2021. donijelo Odluku (ZVSP) 2021/542 (2) kojom se operacija produljuje do 31. ožujka 2023., podložno istom postupku ponovnog potvrđivanja.

                     (4)

                     Zapovjednik operacije dostavio je mjesečna izvješća o potičućim čimbenicima.

                     (5)

                     Odobrenje operacije trebalo bi ponovno potvrditi za šesto četveromjesečno podrazdoblje njezina mandata te bi operaciju trebalo u skladu s time produljiti,

               DONIO JE OVU ODLUKU:

            Članak 1.
            Odobrenje operacije EUNAVFOR MED IRINI ponovno se potvrđuje i operacija se produljuje za razdoblje od 1. prosinca 2021. do 31. ožujka 2022.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 23. studenoga 2021.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 101, 1.4.2020., str. 4.

            (2)  Odluka Vijeća (ZVSP) 2021/542 od 26. ožujka 2021. o izmjeni Odluke (ZVSP) 2020/472 o vojnoj operaciji Europske unije na Sredozemlju (EUNAVFOR MED IRINI) (SL L 108, 29.3.2021., str. 57.).


title: Odluka Vijeća (ZVSP) 2021/2072 od 25. studenoga 2021. za potporu jačanju otpornosti u području biološke zaštite i biološke sigurnosti putem Konvencije o biološkom i toksičnom oružju

text:
                  26.11.2021

                  HR

                  Službeni list Europske unije

                  L 421/56

         ODLUKA VIJEĆA (ZVSP) 2021/2072
         od 25. studenoga 2021.
         za potporu jačanju otpornosti u području biološke zaštite i biološke sigurnosti putem Konvencije o biološkom i toksičnom oružju
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Europsko vijeće je 12. prosinca 2003. donijelo Strategiju EU-a za sprečavanje širenja oružja za masovno uništenje („Strategija EU-a”), čije poglavlje III. sadržava popis mjera za suzbijanje takvog širenja.

                     (2)

                     Unija aktivno provodi Strategiju EU-a te provodi mjere navedene u njezinu poglavlju III., posebno one povezane s jačanjem, provedbom i univerzalizacijom Konvencije o biološkom i toksičnom oružju (BTWC).

                     (3)

                     Vijeće je 20. ožujka 2006. donijelo Akcijski plan EU-a u vezi s biološkim i toksičnim oružjem koji dopunjuje Zajedničku akciju 2006/184/ZVSP (1) za potporu BTWC-u.

                     (4)

                     Vijeće je 16. studenoga 2015. donijelo Odluku (ZVSP) 2015/2096 (2) o stajalištu Unije na Osmoj revizijskoj konferenciji država stranaka BTWC-a.

                     (5)

                     Na Osmoj revizijskoj konferenciji BTWC-a donesena je odluka da se produlji mandat odjela za potporu provedbi (ISU) osnovanog unutar ženevske podružnice Ureda Ujedinjenih naroda za poslove razoružanja (UNODA) i dogovorenog na Sedmoj revizijskoj konferenciji BTWC-a za razdoblje od 2017. do 2021.

                     (6)

                     Vijeće je 21. siječnja 2019. donijelo Odluku (ZVSP) 2019/97 (3) za potporu BTWC-u u okviru Strategije EU-a. Ovom Odlukom dopunjuje se Odluka (ZVSP) 2019/97 daljnjim jačanjem biološke zaštite i biološke sigurnosti na nacionalnoj, regionalnoj i međunarodnoj razini u kontekstu aktualne pandemije bolesti COVID-19.

                     (7)

                     Uzimajući u obzir iskustva stečena tijekom pandemije bolesti COVID-19, potrebno je pojačati napore za poboljšanje biološke zaštite i biološke sigurnosti na međunarodnoj, regionalnoj i nacionalnoj razini,

               DONIJELO JE OVU ODLUKU:

            Članak 1.

               1.   Ova se Odluka temelji na sljedećim načelima:

                           (a)

                           iskorištavanje iskustva stečenoga u okviru prethodnih zajedničkih akcija i odluka Vijeća za potporu BTWC-u, na najbolji mogući način;

                           (b)

                           razmatranje posebnih potreba koje su države stranke BTWC-a, i one države koje to nisu, izrazile u pogledu jačanja biološke zaštite i biološke sigurnosti na nacionalnoj, regionalnoj i međunarodnoj razini putem BTWC-a;

                           (c)

                           poticanje preuzimanja odgovornosti za projekte na lokalnoj i regionalnoj razini radi osiguravanja njihove dugoročne održivosti i izgradnje partnerstva između Unije i trećih strana u okviru BTWC-a;

                           (d)

                           usmjeravanje na one aktivnosti kojima su se ostvarili konkretni rezultati u pogledu jačanja nacionalnih, regionalnih i međunarodnih sposobnosti za pomoć, odgovor i pripravnost;

                           (e)

                           doprinos napretku u postizanju ciljeva povezanih s mirom, sigurnošću i zdravljem djelotvornom provedbom BTWC-a od strane država stranaka.

               2.   Unija podupire sljedeće projekte koji odgovaraju mjerama Strategije EU-a:

                           (a)

                           jačanje sposobnosti biološke zaštite i biološke sigurnosti u Africi putem povećane regionalne koordinacije;

                           (b)

                           izgradnja kapaciteta za nacionalne kontaktne točke BTWC-a;

                           (c)

                           olakšavanje preispitivanja trendova u znanosti i tehnologiji koji su relevantni za BTWC uključivanjem akademske zajednice i industrije;

                           (d)

                           širenje potpore za dobrovoljno promicanje transparentnosti.

                     Detaljan opis tih projekata naveden je u projektnom dokumentu navedenom u Prilogu ovoj Odluci.

            Članak 2.

               1.   Visoki predstavnik Unije za vanjske poslove i sigurnosnu politiku (VP) odgovoran je za provedbu ove Odluke.

               2.   Tehnička provedba aktivnosti iz članka 1. povjerava se UNODA-i. UNODA tu zadaću obavlja pod odgovornošću VP-a. U tu svrhu VP sklapa potrebne aranžmane s UNODA-om.

            Članak 3.

               1.   Financijski referentni iznos za provedbu projekata iz članka 1. stavka 2. iznosi 2 147 443,52 EUR.

               2.   Rashodima koji se financiraju iz iznosa navedenog u stavku 1. upravlja se u skladu s postupcima i pravilima koji se primjenjuju na opći proračun Unije.

               3.   Komisija nadzire ispravnost upravljanja rashodima iz stavka 1. U tu svrhu ona sklapa potreban sporazum s UNODA-om. Sporazumom se utvrđuje da UNODA mora osigurati vidljivost doprinosa Unije koja odgovara njegovu opsegu.

               4.   Komisija nastoji sklopiti sporazum iz stavka 3. u najkraćem mogućem roku nakon stupanja na snagu ove Odluke. Ona obavješćuje Vijeće o svim poteškoćama u tom procesu i o datumu sklapanja sporazuma.

            Članak 4.
            VP izvješćuje Vijeće o provedbi ove Odluke na osnovi redovitih izvješća koje priprema UNODA. Ta su izvješća temelj za evaluaciju koju provodi Vijeće. Komisija pruža informacije o financijskim aspektima projekata iz članka 1. stavka 2.

            Članak 5.

               1.   Ova Odluka stupa na snagu na dan donošenja.

               2.   Ova Odluka prestaje važiti 24 mjeseca nakon datuma sklapanja sporazuma iz članka 3. stavka 3. ili šest mjeseci nakon datuma njezina donošenja ako se taj sporazum dotad ne sklopi.

            Sastavljeno u Bruxellesu 25. studenoga 2021.

                  Za Vijeće

                  Predsjednik

               Z. POČIVALŠEK

            (1)  Zajednička akcija Vijeća 2006/184/ZVSP od 27. veljače 2006. za potporu Konvenciji o biološkom i toksičnom oružju, u okviru Strategije EU-a za sprečavanje širenja oružja za masovno uništenje (SL L 65, 7.3.2006., str. 51.).

            (2)  Odluka Vijeća (ZVSP) 2015/2096 od 16. studenoga 2015. o stajalištu Europske unije o Osmoj revizijskoj konferenciji Konvencije o zabrani usavršavanja, proizvodnje i stvaranja zaliha bakteriološkog (biološkog) i toksičnog oružja te o njihovu uništavanju (BTWC) (SL L 303, 20.11.2015., str. 13.).

            (3)  Odluka Vijeća (ZVSP) 2019/97 od 21. siječnja 2019. za potporu Konvenciji o biološkom i toksičnom oružju (BTWC) u okviru Strategije EU-a za sprečavanje širenja oružja za masovno uništenje (SL L 19, 22.1.2019., str. 11.).

            PRILOG
            Projekt za potporu otpornosti u području biozaštite i biosigurnosti putem Konvencije o biološkom i toksičnom oružju (BTWC)
            1.   POZADINA/KONTEKST

            Tijekom pandemije bolesti COVID-19 pokazalo se kakve globalne poremećaje mogu uzrokovati zarazne bolesti te je postalo očito da je pripravnost za odgovor na biološke događaje nedovoljna na nacionalnoj, regionalnoj i međunarodnoj razini. Kada bi se takvom bolešću namjerno manipuliralo kako bi bila virulentnija ili kako bi je se namjerno pustilo na više mjesta odjednom, to bi moglo uzrokovati još veću globalnu krizu. Istodobno je potrebno uzeti u obzir i napredak u biotehnologiji jer može dovesti do višestrukih koristi s pozitivnim učinkom na održivi razvoj, ali i nositi višestruke rizike s potencijalno katastrofalnim posljedicama. U tim okolnostima potrebno je pojačati napore za rješavanje pitanja biozaštite i biosigurnosti u kontekstu Konvencije o biološkom i toksičnom oružju.
            2.   CILJEVI

            Ova Odluka Vijeća posebno je namijenjena za jačanje biozaštite i biosigurnosti na nacionalnoj, regionalnoj i međunarodnoj razini u kontekstu aktualne pandemije bolesti COVID-19. Ovom Odlukom dopunit će se Odluka Vijeća (ZVSP) 2019/97 od 21. siječnja 2019. (1) za potporu BTWC-u. Odluku 2019/97 provodi Ženevska podružnica Ureda Ujedinjenih naroda za razoružanje (UNODA), u bliskoj suradnji s Odjelom za potporu provedbi (ISU). Ova će se Odluka prema potrebi temeljiti na postignućima Odluke 2019/97 i prijašnjih zajedničkih akcija i odluka Vijeća za potporu BTWC-u, bez udvostručavanja aktivnosti koje su u tijeku. (2) Tijekom provedbene faze ove Odluke najbolje će se iskoristiti moguće sinergije s Odlukom 2019/97.
            Ova Odluka Vijeća bit će sastavljena prema sljedećim načelima:

                        (a)

                        iskorištavanje iskustva stečenoga u okviru prethodnih zajedničkih akcija i odluka Vijeća za potporu BTWC-u na najbolji mogući način;

                        (b)

                        razmatranje posebnih potreba koje su države stranke BTWC-a, i one države koje to nisu, izrazile u pogledu jačanja biozaštite i biosigurnosti na nacionalnoj, regionalnoj i međunarodnoj razini putem BTWC-a;

                        (c)

                        poticanje preuzimanja odgovornosti za projekte na lokalnoj i regionalnoj razini radi osiguravanja njihove dugoročne održivosti i izgradnje partnerstva između Europske unije i trećih strana u okviru BTWC-a;

                        (d)

                        usmjeravanje na one aktivnosti za koje se pokazalo da ostvaruju konkretne rezultate u pogledu jačanja nacionalnih, regionalnih i međunarodnih sposobnosti za pomoć, odgovor i pripravnost;

                        (e)

                        doprinos napretku u postizanju ciljeva povezanih s mirom, sigurnošću i zdravljem djelotvornom provedbom BTWC-a u državama strankama.

                  3.   PROJEKTI

            3.1.   Projekt 1. – jačanje sposobnosti biozaštite i biosigurnosti u Africi putem povećane regionalne koordinacije

            3.1.1.   Svrha projekta

            Taj je projekt usmjeren na jačanje provedbe BTWC-a i unapređenje njegove univerzalizacije na afričkom kontinentu povećanjem kapaciteta nacionalnih tijela i regionalnih subjekata i organizacija koje se bave pitanjima biozaštite i biosigurnosti u Africi. Projektom se također želi povećati suradnja i koordinacija među tim akterima.
            Trenutačno 14 država, od čega četiri države potpisnice i deset država koje nisu potpisnice, još nije ratificiralo BTWC niti mu pristupilo. Osam od tih država nalazi se u Africi: Čad, Džibuti, Egipat, Eritreja, Južni Sudan, Komori, Namibija i Somalija. Dvije od tih država, Egipat i Somalija, potpisnice su BTWC-a, dok ostalih šest država nije potpisalo Konvenciju. Afrički kontinent stoga je prioritetno područje kada je riječ o univerzalizaciji BTWC-a. Nadalje, provedba Konvencije mogla bi se znatno ojačati povećanjem kapaciteta za biozaštitu i biosigurnost njezinih afričkih država stranaka.
            3.1.2.   Opis projekta

            Projektom će biti obuhvaćeno stvaranje funkcije na razini P3 za službenika za politička pitanja sa sjedištem u Addis Abebi koji će raditi upravo na univerzalizaciji i pojačanoj provedbi Konvencije na afričkom kontinentu te istraživati prilike za sinergije s regionalnim okvirima za mir i sigurnost, zdravstvenu sigurnost i razvoj. Službenik za politička pitanja konkretno bi bio odgovoran za sljedeće zadaće:

                        (a)

                        pružanje zakonodavne pomoći državama strankama koje žele poboljšati svoje zakonodavstvo povezano s BTWC-om, kao i državama koje su zainteresirane za pristupanje Konvenciji i koje namjeravaju preispitati i prilagoditi svoje postojeće zakonodavstvo;

                        (b)

                        organiziranje posebnih osposobljavanja za države stranke u pogledu izrade i podnošenja izvješća o mjerama za izgradnju povjerenja u vezi s BTWC-om;

                        (c)

                        pomaganje afričkim državama strankama BTWC-a s upitima u vezi s mjerama za izgradnju povjerenja. Tom dodatnom pomoći, kojom bi se ojačala potpora koju već pruža Odjel za potporu provedbi BTWC-a, nastoji se postići veći broj i kvaliteta izvješća o mjerama za izgradnju povjerenja koja podnose afričke države stranke;

                        (d)

                        blisku suradnju s afričkim državama koje nisu stranke BTWC-a, među ostalim putem svojih stalnih misija pri Afričkoj uniji u Addis Abebi, kako bi se utvrdili specifični nacionalni izazovi u vezi s pristupanjem Konvenciji ili njezinom ratifikacijom te olakšali odgovarajući procesi pristupanja/ratifikacije pružanjem odgovarajuće tehničke i zakonodavne pomoći, ako je to potrebno;

                        (e)

                        blisku suradnju i koordinaciju aktivnosti s relevantnim dionicima, podregionalnim skupinama i partnerskim organizacijama sa sjedištem u Africi (3); i

                        (f)

                        podupiranje provedbe svih drugih aktivnosti u Africi na temelju ove Odluke Vijeća EU-a.

                  Službeniku za politička pitanja prema potrebi će pomagati vanjski konzultanti za posebne važne zadaće (npr. pružanje zakonodavne potpore i tehničke pomoći). Svojom prisutnošću u Africi putem Regionalnog centra za mir i razoružanje u Africi (UNREC) UNODA će prema potrebi olakšavati i podupirati aspekte aktivnosti.
            Sve aktivnosti službenika za politička pitanja blisko će se koordinirati s Odjelom za potporu provedbi BTWC-a i osobljem sa sjedištem u Ženevi koje je zaduženo za projekte na temelju Odluke Vijeća EU-a. Službenik za politička pitanja blisko će surađivati s UNODA-inim regionalnim koordinatorom za Afriku u okviru Rezolucije 1540 (2004) Vijeća sigurnosti UN-a (4) i imat će sjedište u zgradi Ekonomske komisije Ujedinjenih naroda za Afriku (UN ECA) u Addis Abebi.
            3.1.3.   Očekivani rezultati projekta

            Očekuje se da će se ovim projektom unaprijediti univerzalizacija Konvencije i poboljšati nacionalna provedba Konvencije na afričkom kontinentu. Cilj mu je i jačanje suradnje i koordinacije među nacionalnim tijelima i regionalnim subjektima i organizacijama koje se bave pitanjima biozaštite i biosigurnosti u Africi.
            Budući da je sjedište službenika za politička pitanja u Addis Abebi, očekuje se da će veća blizina nacionalnim tijelima u Africi, relevantnim veleposlanstvima u Addis Abebi i regionalnim platformama za oblikovanje politika znatno doprinijeti daljnjoj provedbi BTWC-a i univerzalizaciji Konvencije u Africi, kako je prethodno navedeno.
            3.2.   Projekt 2. – izgradnja kapaciteta za nacionalne kontaktne točke BTWC-a

            3.2.1.   Svrha projekta

            Cilj je projekta izrada materijala za osposobljavanje i pružanje posebnog osposobljavanja za nacionalne kontaktne točke BTWC-a u području nacionalne provedbe BTWC-a. U sklopu projekta također se namjeravaju stvoriti sredstva i prilike za dijalog i razmjenu informacija o nacionalnoj provedbi BTWC-a među nacionalnim kontaktnim točkama, uključujući razmjenu najbolje prakse. Cilj je projekta ojačati provedbu BTWC-a putem aktivnosti za izgradnju kapaciteta nacionalnih kontaktnih točaka i poticanjem veće razmjene i suradnje među njima na regionalnoj i međunarodnoj razini.
            Na Šestoj revizijskoj konferenciji 2006. odlučeno je da bi svaka država stranka trebala odrediti nacionalnu kontaktnu točku za:

                        —

                        koordiniranje nacionalne provedbe i komuniciranje s drugim državama strankama i relevantnim međunarodnim organizacijama,

                        —

                        pripremu i podnošenje godišnjih izvješća o mjerama za izgradnju povjerenja,

                        —

                        razmjenu informacija o radu na univerzalizaciji.

                  Od sadašnje 183 države stranke, do danas je samo 134 država imenovalo nacionalne kontaktne točke. Nacionalne kontaktne točke priključene su različitim subjektima na nacionalnoj razini, imaju različite pozadine i različite razine prethodnog znanja o BTWC-u. Do danas su osposobljavanja za nacionalne kontaktne točke BTWC-a dostupna samo na ad hoc osnovi i ovise o financiranju donatora.
            3.2.2.   Opis projekta

            Taj projekt uključuje izradu standardiziranog tečaja osposobljavanja koji je dostupan svim nacionalnim kontaktnim točkama. Tečaj osposobljavanja bit će organiziran na internetu ili osobno u različitim regijama (ovisno o razvoju pandemije bolesti COVID-19) za nacionalne predstavnike koji obavljaju dužnost nacionalnih kontaktnih točaka BTWC-a. Tečaj osposobljavanja sadržavat će informacije o svim aspektima nacionalne provedbe BTWC-a, uključujući izradu izvješća o mjerama za izgradnju povjerenja u vezi s BTWC-om i rješavanje zakonodavnih pitanja. Osposobljavanje će se temeljiti na Vodiču za provedbu BTWC-a, koji se sastavlja na temelju Odluke Vijeća EU-a 2019/97.
            Iako Odjel za potporu provedbi BTWC-a podatke za kontakt svih imenovanih nacionalnih kontaktnih točaka stavlja na raspolaganje svim državama strankama na zasebnoj stranici s ograničenim pristupom, ne postoje formalizirani načini za međusobnu interakciju nacionalnih kontaktnih točaka. Ovim se projektom stoga predviđa održavanje niza neformalnih virtualnih ili fizičkih foruma za regionalni dijalog za nacionalne kontaktne točke BTWC-a kako bi se olakšala razmjena informacija i razmjena najbolje prakse.
            Osim toga, u Ženevi će se održati događanje na kojem će se okupiti sve nacionalne kontaktne točke BTWC-a, primjerice prije sastanka država stranaka BTWC-a, kako bi se omogućila razmjena informacija i umrežavanje među nacionalnim kontaktnim točkama iz različitih regija, po uzoru na godišnji sastanak nacionalnih tijela OPCW-a na temelju Konvencije o kemijskom oružju. Stranica s ograničenim pristupom također će se dodatno proširiti kako bi služila kao repozitorij relevantnih informacija za nacionalne kontaktne točke, uključujući sve relevantne materijale za osposobljavanje, i kao interaktivna platforma koja nacionalnim kontaktnim točkama omogućuje međusobnu interakciju i interakciju s Odjelom za potporu provedbi BTWC-a. Odjel za potporu provedbi BTWC-a održavat će stranicu s ograničenim pristupom i upravljati njome kako bi se osigurala stalna olakšana razmjena među nacionalnim kontaktnim točkama nakon donošenja ove Odluke Vijeća.
            I tečaj osposobljavanja i forumi za dijalog imaju snažnu komponentu umrežavanja jer će nacionalne kontaktne točke imati priliku za upoznavanje i međusobno povezivanje.
            3.2.3.   Očekivani rezultati projekta

            Kao pozitivna posljedica tog tečaja osposobljavanja očekuje se da će pružanje programa osposobljavanja dovesti do toga da više država stranaka imenuje nacionalne kontaktne točke. Očekuje se i da će pružanje tečaja osposobljavanja dovesti do većeg broja i kvalitete godišnjih izvješća o mjerama za izgradnju povjerenja, što će omogućiti prikupljanje dodatnih informacija o stanju provedbe Konvencije na svjetskoj razini. Kako bi se osigurala održivost, materijali za osposobljavanje bit će osmišljeni na način da ih nacionalne kontaktne točke mogu upotrebljavati te da im mogu pristupati i u svrhu budućih osposobljavanja nakon dovršetka ove Odluke Vijeća. Osim toga, očekuje se da se ovim projektom olakša razmjena informacija i najbolje prakse među nacionalnim kontaktnim točkama.
            3.3.   Projekt 3. – olakšavanje preispitivanja znanstvenih i tehnoloških postignuća relevantnih za BTWC uključivanjem akademske zajednice i industrije

            3.3.1.   Svrha projekta

            Cilj je ovog projekta olakšati preispitivanje znanstvenih i tehnoloških postignuća relevantnih za Konvenciju. Države stranke BTWC-a u više su navrata potvrdile važnost informiranja o relevantnim znanstvenim i tehnološkim postignućima. Takva bi postignuća s jedne strane mogla predstavljati rizik koji bi mogao dovesti do mogućih kršenja Konvencije, a s druge strane mogu biti korisna za Konvenciju, primjerice poboljšanjem cjepiva i dijagnosticiranja bolesti. Budući da je tehnologija povezana s BTWC-om sama po sebi dvojne namjene, od velike je važnosti stalna uključenost akademske zajednice i industrije te dijalog s njima.
            3.3.2.   Opis projekta

            Projekt se sastoji od održavanja međunarodne konferencije o znanosti i tehnologiji u okviru priprema za Devetu revizijsku konferenciju, koja je uglavnom usmjerena na stručnjake iz akademske zajednice, vlada i industrije kako bi njihova mišljenja bila sastavni dio rasprava koje će se uključiti u program Devete revizijske konferencije. Na konferenciji će se, prema potrebi, uzeti u obzir ishodi pet regionalnih radionica u području znanosti i tehnologije održanih u okviru Odluke Vijeća EU-a (ZVSP) 2016/51 za potporu BTWC-u i oni će poslužiti kao temelj za daljnji rad. Na konferenciji će se raspravljati i o prijedlozima država stranaka BTWC-a povezanima sa znanošću i tehnologijom, kao što su uvođenje kodeksa ponašanja za bioznanstvenike i rad na uspostavi mehanizma za preispitivanje znanstvenih i tehnoloških postignuća, o kojima će se ponovno raspravljati na Devetoj revizijskoj konferenciji. Konferencija će se održati u zemlji južne polutke, primjerice u jednoj od država sponzora (5) rezolucije Opće skupštine UN-a o „ulozi znanosti i tehnologije u kontekstu međunarodne sigurnosti i razoružanja”. Ako zbog pandemije bolesti COVID-19 nije moguće održati konferenciju s fizičkom prisutnošću, održat će se virtualno. Za organizaciju i održavanje konferencije angažirat će se vanjski konzultant s relevantnim iskustvom i bliskim vezama s akademskom zajednicom i/ili industrijom. Taj vanjski konzultant bit će zadužen i za rad na razvoju dugoročne strategije za veće sudjelovanje više dionika u sklopu BTWC-a.
            Konferencija o znanosti i tehnologiji bit će dopunjena stvaranjem inicijative „Znanost za diplomate” čiji je cilj osigurati da oblikovatelji politika budu svjesni kako znanstvena i tehnološka postignuća s jedne strane mogu biti korisna za Konvenciju, a s druge za nju mogu predstavljati izazov. Inicijativa „Znanost za diplomate” sastojat će se od organiziranja niza događanja usmjerenih na tehnološka postignuća koja su od posebne važnosti za Konvenciju. Vanjski konzultant bit će odgovoran i za organizaciju događanjâ u okviru inicijative „Znanost za diplomate”.
            3.3.3.   Očekivani rezultati projekta

            Očekuje se da će informacije s konferencije o znanstvenim i tehnološkim postignućima doprinijeti konkretnim raspravama koje će se održati na Devetoj revizijskoj konferenciji. Cilj je rasprave o relevantnim prijedlozima država stranaka BTWC-a povezanima sa znanstvenim i tehnološkim postignućima, kao što su uvođenje kodeksa ponašanja za bioznanstvenike i rad na uspostavi mehanizma preispitivanja znanstvenih i tehnoloških postignuća, olakšavanje oblikovanja nacionalnih i/ili regionalnih stajališta, kao i rasprave o tim prijedlozima i pregovora o njima na Devetoj revizijskoj konferenciji.
            Cilj je inicijative „Znanost za diplomate” upoznati oblikovatelje politika s ključnim tehnološkim i znanstvenim postignućima relevantnima za Konvenciju.
            3.4.   Projekt 4. – širenje potpore za dobrovoljne programe transparentnosti

            3.4.1.   Svrha projekta

            Cilj je projekta promicanje transparentnosti i izgradnja povjerenja na temelju Konvencije. Temelji se na prethodnim dobrovoljnim programima transparentnosti koje su države stranke provele od 2011. i ima za cilj daljnje jačanje potpore takvim inicijativama uspostavom platforme za razmjenu za dobrovoljne programe transparentnosti. Projekt među ostalim uključuje provedbu sveobuhvatne analize kako bi se utvrdila iskustva stečena u tim aktivnostima, kao i niz praktičnih aktivnosti kojima se podupire taj koncept.
            3.4.2.   Opis projekta

            Od 2011. 15 država stranaka pokrenulo je dobrovoljne inicijative za uvođenje različitih programa transparentnosti na temelju Konvencije. U tim se programima okupilo 35 zemalja iz svih regionalnih skupina. Iako su se prethodne aktivnosti razlikovale po svojim specifičnim ciljevima, obliku, razini sudjelovanja i trajanju, one se temelje na zajedničkom razumijevanju: o svima se dobrovoljno dogovara; bilateralno, multilateralno ili u okviru postupka otvorenog za sve države stranke koje žele iskoristiti prilike za istorazinsku ocjenu. Tim se pristupom omogućuje prilagođavanje različitih ključnih parametara u skladu sa željama država stranaka organizatora i država stranaka sudionica. Dobrovoljni programi transparentnosti mogu se odnositi na različite aspekte, kao što su nacionalna provedba, međunarodna pomoć i suradnja, pripravnost i odgovor, kontrola izvoza, zakonodavstvo u području biozaštite i biosigurnosti ili priprema izvješćâ o mjerama za izgradnju povjerenja.
            Projektom se predviđa uspostava internetske zbirke svih programa transparentnosti u obliku pretražive baze podataka svih dosad provedenih aktivnosti te izrada sveobuhvatne studije o prethodnim programima transparentnosti, uključujući iskustva stečena u raznim aktivnostima. Studija će se izraditi u bliskoj suradnji s Institutom Ujedinjenih naroda za istraživanje razoružanja (UNIDIR). Osim toga, UNODA će u provedbi projekta nastojati sklopiti partnerstvo sa zainteresiranim regionalnim i međunarodnim organizacijama, uključujući centre izvrsnosti EU-a u području KBRN-a. Zadaća uspostave internetske zbirke i izrade studije o prethodnim programima dodijelit će se vanjskim konzultantima.
            3.4.3.   Očekivani rezultati projekta

            Očekuje se da će se projektom ojačati provedba Konvencije razmjenom informacija i najbolje prakse među državama strankama u pogledu dobrovoljnih programa transparentnosti te olakšati utvrđivanje potreba za pomoć i suradnjom na temelju članka X. BTWC-a. Također će biti koristan za stvaranje foruma za dijalog o takvim inicijativama među zainteresiranim državama strankama.
            4.   PITANJA U VEZI S OSOBLJEM

            Za provedbu ove Odluke Vijeća bit će potrebna prisutnost osoblja u Ženevi kako bi se osigurala koordinirana i usklađena provedba svih aktivnosti na temelju ove Odluke Vijeća. Stoga je potrebno imati službenika za politička pitanja na razini P2 i administrativnog asistenta na razini GS4 u podružnici UNODA-e u Ženevi. Kako je navedeno, službenik za politička pitanja na razini P3 bit će smješten u Addis Abebi. Službenici za politička pitanja na razinama P2 i P3 i administrativni asistent na razini GS4 izvješćivat će službenika za politička pitanja na razini P3 koji nadgleda provedbu Odluke Vijeća 2019/97 kako bi se osigurala usklađena i koordinirana provedba obiju odluka Vijeća.
            S obzirom na visok stupanj specijalizacije koji je potreban za pružanje zakonodavne i tehničke pomoći u Africi, modernizaciju internetske stranice za nacionalne kontaktne točke i izradu materijala za osposobljavanje za nacionalne kontaktne točke, organizaciju konferencije o znanosti i tehnologiji, provedbu inicijative „Znanost za diplomate”, uspostavu internetske zbirke dobrovoljnih programa transparentnosti i izradu studije o prethodnim programima i najboljoj praksi, u te svrhe bit će potrebno angažirati vanjske konzultante.
            5.   IZVJEŠĆIVANJE

            UNODA / Odjel za potporu provedbi BTWC-a podnosit će visokom predstavniku šestomjesečna izvješća o napretku provedbe projekata.
            6.   TRAJANJE

            Sveukupno procijenjeno trajanje provedbe projekata iznosi 24 mjeseci.
            7.   VIDLJIVOST EU-a

            UNODA / Odjel za potporu provedbi BTWC-a poduzima sve odgovarajuće mjere kako bi se javnosti dalo do znanja da je provedene aktivnosti financirala Unija. Te će se mjere provoditi u skladu s Komisijinim Priručnikom za komunikacije i vidljivost za vanjske aktivnosti EU-a koji je utvrdila i objavila Europska komisija. UNODA/ Odjel za potporu provedbi BTWC-a stoga će osigurati vidljivost doprinosa Unije primjerenim brendiranjem i oglašavanjem uz isticanje uloge Unije, osiguravanje transparentnosti njezina djelovanja i podizanje svijesti o razlozima za ovu Odluku, kao i svijest o potpori Unije za ovu Odluku te rezultatima te potpore. Na materijalu izrađenome u okviru projekta isticat će se zastava Unije na vidljivom mjestu u skladu sa smjernicama Unije za pravilnu uporabu i umnožavanje zastave.
            8.   KORISNICI

            Korisnici projekta 1. bit će države stranke BTWC-a u pogledu pružanja pravne i tehničke pomoći i države koje nisu stranke BTWC-a (i države potpisnice i države koje nisu potpisnice) u pogledu aktivnosti univerzalizacije, uključujući, prema potrebi, relevantne dionike iz privatnog sektora, akademske zajednice i nevladinih organizacija te podregionalnih skupina i partnerskih organizacija sa sjedištem u Africi (6).
            Korisnici projekta 2. u vezi s izgradnjom kapaciteta za nacionalne kontaktne točke BTWC-a jesu države stranke BTWC-a, posebno službenici imenovani kao nacionalne kontaktne točke.
            Korisnici projekta 3. u vezi s olakšavanjem preispitivanja znanstvenih i tehnoloških postignuća relevantnih za Konvenciju bit će dužnosnici, znanstvenici, članovi akademske zajednice i predstavnici industrije iz država stranaka BTWC-a.
            Korisnici projekta 4. u vezi sa širenjem potpore za dobrovoljne programe transparentnosti bit će države stranke BTWC-a.

               (1)  Glavna su područja rada Odluke Vijeća EU-a 2019/97 univerzalizacija, programi pomoći za jačanje provedbe BTWC-a na nacionalnoj razini, stvaranje mreža za biosigurnost među mladim znanstvenicima s južne polutke, potpora za program između zasjedanja i Devetu revizijsku konferenciju BTWC-a te izrada informativnih i obrazovnih materijala.

               (2)  Zajedničke akcije 2006/184/ZVSP i 2008/858/ZVSP i odluke Vijeća 2012/421/ZVSP i 2016/51/ZVSP.

               (3)  Kao što su Afrički centar za sprečavanje i kontrolu bolesti (afrički CDC) u pogledu njegove Inicijative za biozaštitu i biosigurnost, Odjel za mir i sigurnost u okviru Komisije Afričke Unije, Razvojna agencija AU-a – Afrička mreža stručnosti u području biosigurnosti (AUDA-NEPAD), regionalne gospodarske zajednice i drugi relevantni subjekti AU-a, kao i vodeća inicijativa Radne skupine za biološku sigurnost u okviru Globalnog partnerstva.

               (4)  U Rezoluciji 1540 (2004) Vijeće sigurnosti odlučilo je da se sve države moraju suzdržati od pružanja bilo kakvog oblika potpore nedržavnim akterima koji pokušaju razviti, nabaviti, proizvesti, posjedovati, prevoziti, prenositi ili upotrebljavati nuklearno, kemijsko ili biološko oružje i sredstva njegove isporuke, posebno u terorističke svrhe.

               (5)  Vidjeti https://undocs.org/en/A/RES/73/32.

               (6)  Kao što su Afrički centar za sprečavanje i kontrolu bolesti (afrički CDC) u pogledu njegove Inicijative za biozaštitu i biosigurnost, Odjel za mir i sigurnost u okviru Komisije Afričke Unije, Razvojna agencija AU-a – Afrička mreža stručnosti u području biosigurnosti (AUDA-NEPAD), regionalne gospodarske zajednice i drugi relevantni subjekti AU-a, kao i vodeća inicijativa Radne skupine za biološku sigurnost u okviru Globalnog partnerstva.


title: Odluka Vijeća (ZVSP) 2021/2073 od 25. studenoga 2021. o potpori jačanju operativne djelotvornosti Organizacije za zabranu kemijskog oružja (OPCW) s pomoću satelitskih snimaka

text:
                  26.11.2021

                  HR

                  Službeni list Europske unije

                  L 421/65

         ODLUKA VIJEĆA (ZVSP) 2021/2073
         od 25. studenoga 2021.
         o potpori jačanju operativne djelotvornosti Organizacije za zabranu kemijskog oružja (OPCW) s pomoću satelitskih snimaka
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Europsko vijeće 12. prosinca 2003. donijelo je Strategiju EU-a protiv širenja oružja za masovno uništenje („Strategija EU-a”), čije poglavlje III. sadržava popis mjera za suzbijanje takvog širenja.

                     (2)

                     Strategijom EU-a naglašava se ključna uloga Konvencije o zabrani razvijanja, proizvodnje, gomilanja i korištenja kemijskog oružja i o njegovu uništenju (CWC) i Organizacije za zabranu kemijskog oružja (OPCW) u stvaranju svijeta bez kemijskog oružja. Ciljevi Strategije EU-a dopunjuju ciljeve koje nastoji ostvariti OPCW u kontekstu njegove odgovornosti za provedbu CWC-a.

                     (3)

                     Vijeće je 22. studenoga 2004. donijelo Zajedničku akciju 2004/797/ZVSP (1) o potpori aktivnostima OPCW-a. Nakon isteka te zajedničke akcije uslijedila je Zajednička akcija Vijeća 2005/913/ZVSP (2) te potom Zajednička akcija Vijeća 2007/185/ZVSP (3). Nakon Zajedničke akcije 2007/185/ZVSP uslijedile su odluke Vijeća 2009/569/ZVSP (4), 2012/166/ZVSP (5), 2013/726/ZVSP (6), (ZVSP) 2015/259 (7), (ZVSP) 2017/2302 (8), (ZVSP) 2017/2303 (9), (ZVSP) 2019/538 (10) i (ZVSP) 2021/1026 (11).

                     (4)

                     Odlukom (ZVSP) 2017/2303 predviđena je, među ostalim, potpora OPCW-u za pristup satelitskim snimkama i analizi satelitskih snimaka koje pruža Satelitski centar Europske unije (SatCen).

                     (5)

                     Vijeće je 10. prosinca 2018. donijelo Odluku (ZVSP) 2018/1943 (12) kojom je predviđeno produljenje, bez dodatnih troškova, provedbenog razdoblja Odluke (ZVSP) 2017/2303 za 12 mjeseci.

                     (6)

                     Vijeće je 9. prosinca 2019. donijelo Odluku (ZVSP) 2019/2112 (13) kojom je predviđeno dodatno produljenje, bez dodatnih troškova, provedbenog razdoblja Odluke (ZVSP) 2017/2303 za 12 mjeseci.

                     (7)

                     U okviru provedbe Odluke (ZVSP) 2017/2303 OPCW se počeo oslanjati, kako za planiranje misija tako i za analizu informacija, na jedinstvene informacije koje pruža SatCen-ova analiza satelitskih snimaka.

                     (8)

                     Postoji potreba za jačanjem operativne djelotvornosti OPCW-a stalnim pružanjem SatCen-ovih satelitskih snimaka i SatCen-ove analize satelitskih snimaka kao potpore aktivnostima i misijama za čiju je provedbu nalog dao OPCW nakon kraja provedbenog razdoblja Odluke (ZVSP) 2017/2303,

               DONIJELO JE OVU ODLUKU:

            Članak 1.

               1.   U svrhu neposredne i praktične primjene određenih elemenata Strategije EU-a, Unija podupire projekt OPCW-a za jačanje njegove operativne djelotvornosti s pomoću satelitskih snimaka i analize satelitskih snimaka koje pruža SatCen sa sljedećim ciljevima:

                           —

                           proširenje kapaciteta OPCW-a za pružanje potpore aktivnostima za čiju je provedbu nalog dao OPCW (tim za procjenu izjava (DAT), misija za utvrđivanje činjenica (FFM), tim za istrage i identifikaciju (IIT) itd.) s pomoću analize satelitskih snimaka kao izvora dokaznog materijala ili potvrde nalaza; i

                           —

                           upotreba ciljane analize satelitskih snimaka za područja od interesa (lokacije, rute itd.) prilikom planiranja misija za čiju je provedbu nalog dao OPCW (incidenti navodne uporabe (IAU-ovi), izvanredni inspekcijski pregledi (CI-ovi), posjeti tehničke pomoći (TAV-ovi) itd.) radi povećanja sigurnosti i povjerenja u točnost provjera.

               2.   U kontekstu stavka 1. Unija podupire sljedeće aktivnosti projekta OPCW-a koje su u skladu s mjerama utvrđenima u poglavlju III. Strategije EU-a:

                           —

                           omogućavanje OPCW-u da s pomoću kapaciteta za satelitske snimke djelotvorno provodi odgovarajući nadzor i pruža potrebna izvješća tijelima OPCW-a za oblikovanje politika (Izvršno vijeće i Konferencija država stranaka); i

                           —

                           omogućavanje OPCW-u da s pomoću kapaciteta za satelitske snimke točno, djelotvorno i sigurno provodi aktivnosti provjere i da državama strankama pruža zatraženu pomoć.

               3.   Projekt iz stavka 1. odnosi se na pružanje, među ostalim, proizvoda za praćenje stanja povezanih sa sigurnošću FFM-a, uključujući stanje cestovne mreže, isporukom proizvoda satelitskih snimanja SatCena OPCW-u.

               4.   Detaljan opis aktivnosti koje podupire Unija navedenih u stavku 2. utvrđen je u projektnom dokumentu iz Priloga.

            Članak 2.

               1.   Visoki predstavnik Unije za vanjske poslove i sigurnosnu politiku („VP”) odgovoran je za provedbu ove Odluke.

               2.   Tehnička provedba projekta iz članka 1. povjerena je Tehničkom tajništvu OPCW-a („Tehničko tajništvo”). Ono tu zadaću provodi pod odgovornošću i nadzorom VP-a. U tu svrhu VP sklapa potrebne dogovore s Tehničkim tajništvom.

            Članak 3.

               1.   Financijski referentni iznos za provedbu projekta iz članka 1. iznosi 1 593 353,22 EUR.

               2.   Rashodima koji se financiraju iz iznosa navedenog u stavku 1. upravlja se u skladu s postupcima i pravilima koji se primjenjuju na opći proračun Unije.

               3.   Komisija nadzire ispravnost upravljanja rashodima iz stavka 2. U tu svrhu Komisija sklapa potrebni sporazum s Tehničkim tajništvom. Tim sporazumom utvrđuje se da Tehničko tajništvo mora osigurati vidljivost doprinosa Unije koja je razmjerna njegovoj veličini te odrediti mjere kojima se olakšava razvoj sinergija i izbjegava udvostručavanje aktivnosti.

               4.   Komisija nastoji sklopiti sporazum iz stavka 3. u najkraćem mogućem roku nakon stupanja na snagu ove Odluke. Komisija obavješćuje Vijeće o eventualnim poteškoćama u tom procesu i o datumu sklapanja sporazuma.

            Članak 4.
            VP izvješćuje Vijeće o provedbi ove Odluke na temelju redovitih izvješća koje priprema Tehničko tajništvo. Izvješća VP-a osnova su za evaluaciju koju provodi Vijeće. Komisija pruža informacije o financijskim aspektima projekta iz članka 1.

            Članak 5.

               1.   Ova Odluka stupa na snagu na dan donošenja.

               2.   Ova Odluka prestaje važiti 48 mjeseci nakon datuma sklapanja sporazuma iz članka 3. stavka 3. Međutim, ona prestaje važiti šest mjeseci nakon stupanja na snagu ako se navedeni sporazum ne sklopi u tom roku.

            Sastavljeno u Bruxellesu 25. studenoga 2021.

                  Za Vijeće

                  Predsjednik

               Z. POČIVALŠEK

            (1)  Zajednička akcija Vijeća 2004/797/ZVSP od 22. studenoga 2004. o potpori aktivnostima OPCW-a u okviru provedbe Strategije EU-a za sprečavanje širenja oružja za masovno uništenje (SL L 349, 25.11.2004., str. 63.).

            (2)  Zajednička akcija Vijeća 2005/913/ZVSP od 12. prosinca 2005. o potpori aktivnostima OPCW-a u okviru provedbe Strategije EU-a za sprečavanje širenja oružja za masovno uništenje (SL L 331, 17.12.2005., str. 34.).

            (3)  Zajednička akcija Vijeća 2007/185/ZVSP od 19. ožujka 2007. o potpori aktivnostima OPCW-a u okviru provedbe Strategije EU-a za sprečavanje širenja oružja za masovno uništavanje (SL L 85, 27.3.2007., str. 10.).

            (4)  Odluka Vijeća 2009/569/ZVSP od 27. srpnja 2009. o potpori aktivnostima Organizacije OPCW u okviru provedbe Strategije EU-a za sprečavanje širenja oružja za masovno uništavanje (SL L 197, 29.7.2009., str. 96.).

            (5)  Odluka Vijeća 2012/166/ZVSP od 23. ožujka 2012. o potpori aktivnostima Organizacije za zabranu kemijskog oružja (OPCW) u okviru provedbe Strategije EU-a za sprečavanje širenja oružja za masovno uništenje (SL L 87, 24.3.2012., str. 49.).

            (6)  Odluka Vijeća 2013/726/ZVSP od 9. prosinca 2013. u potporu RVSUN-a 2118 (2013) i Odluke Izvršnog vijeća OPCW-a EC-M-33/Dec 1 u okviru provedbe Strategije EU-a za sprečavanje širenja oružja za masovno uništenje (SL L 329, 10.12.2013., str. 41.).

            (7)  Odluka Vijeća (ZVSP) 2015/259 od 17. veljače 2015. o potpori aktivnostima Organizacije za zabranu kemijskog oružja (OPCW) u okviru provedbe Strategije EU-a za sprečavanje širenja oružja za masovno uništenje (SL L 43, 18.2.2015., str. 14.).

            (8)  Odluka Vijeća (ZVSP) 2017/2302 od 12. prosinca 2017. u potpori aktivnostima OPCW-a za pomoć u operacijama čišćenja bivše lokacije za skladištenje kemijskog oružja u Libiji u okviru provedbe Strategije EU-a za sprečavanje širenja oružja za masovno uništenje (SL L 329, 13.12.2017., str. 49.).

            (9)  Odluka Vijeća (ZVSP) 2017/2303 od 12. prosinca 2017. u potpori daljnjoj provedbi Rezolucije Vijeća sigurnosti UN-a 2118 (2013) i Odluci Izvršnog vijeća Organizacije za zabranu kemijskog oružja (OPCW) EC-M-33/DEC.1 o uništenju sirijskog kemijskog oružja u okviru provedbe Strategije EU-a za sprečavanje širenja oružja za masovno uništenje (SL L 329, 13.12.2017., str. 55.).

            (10)  Odluka Vijeća (ZVSP) 2019/538 od 1. travnja 2019. o potpori aktivnostima Organizacije za zabranu kemijskog oružja (OPCW) u okviru provedbe Strategije EU-a za sprečavanje širenja oružja za masovno uništenje (SL L 93, 2.4.2019., str. 3.).

            (11)  Odluka Vijeća (ZVSP) 2021/1026 od 21. lipnja 2021. o potpori Programu za kibersigurnost i kiberotpornost te sigurnost informacija Organizacije za zabranu kemijskog oružja (OPCW) u okviru provedbe Strategije EU-a za sprečavanje širenja oružja za masovno uništenje (SL L 224, 24.6.2021., str. 24.).

            (12)  Odluka Vijeća (ZVSP) 2018/1943 od 10. prosinca 2018. o izmjeni Odluke (ZVSP) 2017/2303 o potpori daljnjoj provedbi Rezolucije Vijeća sigurnosti UN-a 2118 (2013) i odluci Izvršnog vijeća OPCW-a EC-M-33/DEC.1 o uništenju sirijskog kemijskog oružja u okviru provedbe Strategije EU-a za sprečavanje širenja oružja za masovno uništenje (SL L 314, 11.12.2018., str. 58.).

            (13)  Odluka Vijeća (ZVSP) 2019/2112 od 9. prosinca 2019. o izmjeni Odluke (ZVSP) 2017/2303 u potpori daljnjoj provedbi Rezolucije Vijeća sigurnosti UN-a 2118 (2013) i Odluke Izvršnog vijeća OPCW-a EC-M-33/DEC.1 o uništenju sirijskog kemijskog oružja u okviru provedbe Strategije EU-a za sprečavanje širenja oružja za masovno uništenje (SL L 318, 10.12.2019., str. 159.).

            PRILOG
            PROJEKTNI DOKUMENT
            Potpora Unije jačanju operativne djelotvornosti Organizacije za zabranu kemijskog oružja (OPCW) s pomoću satelitskog snimanja
            1.   Kontekst

            Za analitičke procese OPCW-a potrebne su potvrda i provjera dokaznih informacija koje se pružaju na najpouzdaniji dostupni način. Iako nije jedini izvor dokaznih informacija, satelitskim snimanjem može se doći do pokazatelja i potvrda koji nisu dostupni iz drugih izvora, čime se osiguravaju vrijedni analitički uvidi koji se mogu upotrijebiti kako bi se osigurala potpuna provedba Konvencije o kemijskom oružju (CWC). Za to je ključno da ima dovoljno institucijskih kapaciteta, a snimanje i analiza snimaka mogu olakšati detaljnije i pouzdanije planiranje misija, ublažavanje sigurnosnih rizika za raspoređene timove, kao i dokazne informacije i analize za troškovno učinkovitiju provjeru.
            U okviru provedbe Odluke Vijeća ZVSP/2017/2303 OPCW se počeo oslanjati na jedinstvene informacije koje proizlaze iz SATCEN-ove analize snimaka te omogućuju planiranje misija i analizu informacija. Satelitskim snimkama pospješeni su napori koje OPCW ulaže u temeljitija ispitivanja svjedoka, potvrđivanje izjava svjedoka i preciznije utvrđivanje lokacija od interesa. Od 2014. satelitskim snimanjem Sirijske Arapske Republike (SAR) poboljšana je informiranost o stanju i sigurnost te je smanjen rizik za misije OPCW-a na terenu u pogledu lokacija koje treba posjetiti odnosno na kojima treba provesti inspekciju. Uključivanje analize snimaka u operativno planiranje omogućilo je timovima OPCW-a da prilagode svoje aktivnosti na licu mjesta na način da se članovima tima skoro u stvarnom vremenu daju slike područja u koje će se rasporediti. Pokazalo se da se analizom snimaka strateški pospješuju analitički napori OPCW-a i da će to i ubuduće biti slučaj.
            Osim toga, i dalje nije dovršen niz istraga o navodnoj uporabi niti je Izvršno vijeće donijelo odluke o ovlaštenju za dodatne posjete lokacijama, misije za utvrđivanje činjenica i istrage za koje je i dalje potrebna potpora pružanjem satelitskog snimanja. Jedinstvene analitičke sposobnosti SATCEN-a omogućile su timovima pod mandatom OPCW-a da potvrđuju informacije iz drugih izvora i detaljnije analiziraju incidente navodne uporabe u SAR-u. Analiza satelitskih snimaka pokazala se neophodnom za timove OPCW-a koji se bave SAR-om. Osim mandatnih aktivnosti povezanih sa SAR-om, OPCW predviđa sve veću ulogu analize satelitskih snimaka u slučajevima navodne uporabe kemijskog oružja izvan SAR-a kako bi se olakšala provedba aktivnosti povezanih s člankom IX. CWC-a (savjetovanja, suradnja i utvrđivanje činjenica), kao i u slučaju mogućeg budućeg pristupanja CWC-u država koje posjeduju kemijsko oružje.
            2.   Svrha projekta

            2.1.   Opći ciljevi projekta

            Opći je cilj projekta osigurati kapacitet Tajništva za olakšavanje provedbe članka IX. CWC-a (savjetovanja, suradnja i utvrđivanje činjenica) i povezanih odluka Izvršnog vijeća OPCW-a s pomoću usluga snimanja kojima se uklanjaju nedostaci u informiranosti o stanju, tako da se time doprinosi smanjenju ranjivosti OPCW-a prilikom raspoređivanja i što više poveća analitička učinkovitost OPCW-a.
            2.2.   Posebni ciljevi

                        —

                        Proširenje kapaciteta OPCW-a za potporu mandatnim aktivnostima OPCW-a (tim za procjenu izjava (DAT), misija za utvrđivanje činjenica (FFM), tim za istrage i identifikaciju (IIT) itd.) analizom snimaka kao izvorom dokaznog materijala ili potvrde nalaza;

                        —

                        upotreba ciljane analize snimaka za područja od interesa (lokacije, rute itd.) prilikom planiranja mandatnih misija OPCW-a (incidenti navodne uporabe (IAU), izvanredni inspekcijski pregledi (CI), posjet tehničke pomoći (TAV) itd.) radi povećanja sigurnosti i povjerenja u točnost provjere.

                  2.3.   Rezultati

               Očekivani rezultati projekta jesu sljedeći:

                        —

                        uporaba snimanja i analize u pogledu ciljanih dokaza, kako bi se utemeljili i potvrdili nalazi i postupci provjere timova;

                        —

                        svođenje sigurnosnih rizika na najmanju moguću mjeru i povećanje informiranosti o stanju kako bi se omogućilo što učinkovitije planiranje misija OPCW-a.

                  3.   Opis aktivnosti

               Aktivnost 1. – omogućavanje OPCW-u da putem sposobnosti snimanja djelotvorno provodi odgovarajući nadzor i sastavlja izvješća koja su potrebna tijelima OPCW-a za oblikovanje politika (Izvršno vijeće i Konferencija država stranaka)

               Cilj je te aktivnosti s pomoću snimanja i analize snimaka osigurati da OPCW raspolaže informacijama za ciljano analitičko utvrđivanje dokaza, uz istodobnu optimizaciju planiranja OPCW-a (raspodjela i napori) radi povećanja učinkovitosti misija i smanjenja ranjivosti.

               Aktivnost 2. – omogućavanje OPCW-u da putem sposobnosti snimanja točno, djelotvorno i sigurno provodi aktivnosti provjere i pruža pomoć koju traže države stranke

               Ta je aktivnost usmjerena na pružanje usluga snimanja, prema potrebi, za različite zahtjeve za utvrđivanje činjenica u okviru CWC-a koje su podnijele države stranke (incidenti navodne uporabe (IAU), izvanredni inspekcijski pregledi (CI), posjet tehničke pomoći (TAV) itd.), kao i na optimizaciju planiranja OPCW-a (raspodjela i napori) radi povećanja učinkovitosti misija i smanjenja ranjivosti.
            4.   Trajanje

            Ukupno trajanje izvođenja i zaključenja provedbe koja se financira u okviru ovog projekta procjenjuje se na 48 mjeseci.
            5.   Korisnici

            Korisnici projekta bit će osoblje i timovi Tehničkog tajništva OPCW-a te dionici CWC-a, uključujući države stranke.
            6.   Vidljivost djelovanja EU-a

            OPCW poduzima sve odgovarajuće mjere, u okviru razumnih sigurnosnih pitanja te mjere povećanja vidljivosti / komunikacije dostupne u okviru projekta, kako bi istaknuo činjenicu da je ovaj projekt financirala Unija.


title: Odluka Vijeća (ZVSP) 2021/2074 od 25. studenoga 2021. o izmjeni Odluke (ZVSP) 2017/2370 za potporu Haškom kodeksu postupanja i neširenju balističkih projektila u okviru provedbe Strategije EU-a za sprečavanje širenja oružja za masovno uništenje

text:
                  26.11.2021

                  HR

                  Službeni list Europske unije

                  L 421/70

         ODLUKA VIJEĆA (ZVSP) 2021/2074
         od 25. studenoga 2021.
         o izmjeni Odluke (ZVSP) 2017/2370 za potporu Haškom kodeksu postupanja i neširenju balističkih projektila u okviru provedbe Strategije EU-a za sprečavanje širenja oružja za masovno uništenje
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 18. prosinca 2017. donijelo Odluku (ZVSP) 2017/2370 (1), kojom je tehnička provedba određenih projekata povjerena zakladi Fondation pour la recherche stratégique (FRS).

                     (2)

                     U skladu s člankom 3. stavkom 3. Odluke (ZVSP) 2017/2370 sporazum o dodjeli bespovratnih sredstava s FRS-om potpisan je 21. prosinca 2017. Sporazum o dodjeli bespovratnih sredstava trebao je isteći 21. prosinca 2020.

                     (3)

                     FRS je 26. svibnja 2020. zatražio produljenje razdoblja provedbe Odluke (ZVSP) 2017/2370 do 20. prosinca 2021. Produljenje je bilo zatraženo zbog pandemije bolesti COVID-19 te posebno zbog odgode niza aktivnosti iz članka 1. navedene odluke i nesklonosti nacionalnih uprava u ciljnim zemljama da raspravljaju o organizaciji takvih aktivnosti s obzirom na ozračje nesigurnosti prouzročeno pandemijom.

                     (4)

                     Vijeće je 20. srpnja 2020. donijelo Odluku (ZVSP) 2020/1066 (2) o izmjeni Odluke (ZVSP) 2017/2370, kojom je njezin datum prestanka važenja produljen do 20. prosinca 2021.

                     (5)

                     FRS je 27. rujna 2021. zatražio dodatno produljenje Odluke (ZVSP) 2017/2370 s obzirom na daljnji utjecaj pandemije bolesti COVID-19 i povezanih ograničenja putovanja na njegove planirane aktivnosti, zahtijevajući dodatno produljenje od 13 mjeseci do 21. siječnja 2023.

                     (6)

                     Nastavak aktivnosti iz članka 1. Odluke (ZVSP) 2017/2370 nema nikakvog utjecaja na financijska sredstva do 21. siječnja 2023.

                     (7)

                     Odluku (ZVSP) 2017/2370 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            U članku 5. Odluke (ZVSP) 2017/2370 stavak 2. zamjenjuje se sljedećim:

                  „2.   Ova Odluka prestaje važiti 21. siječnja 2023.”.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 25. studenoga 2021.

                  Za Vijeće

                  Predsjednik

               Z. POČIVALŠEK

            (1)  Odluka Vijeća (ZVSP) 2017/2370 od 18. prosinca 2017. za potporu Haškom kodeksu postupanja i neširenju balističkih projektila u okviru provedbe Strategije EU-a za sprečavanje širenja oružja za masovno uništenje (SL L 337, 19.12.2017., str. 28.).

            (2)  Odluka Vijeća (ZVSP) 2020/1066 od 20. srpnja 2020. o izmjeni Odluke (ZVSP) 2017/2370 za potporu Haškom kodeksu postupanja i neširenju balističkih projektila u okviru provedbe Strategije EU-a za sprečavanje širenja oružja za masovno uništenje (SL L 234 I, 21.7.2020., str. 1.).


title: Odluka Vijeća (ZVSP) 2021/2075 od 25. studenoga 2021. o izmjeni Odluke (ZVSP) 2020/979 o potpori razvoju međunarodno priznatog sustava za potvrđivanje upravljanja oružjem i streljivom u skladu s otvorenim međunarodnim standardima

text:
                  26.11.2021

                  HR

                  Službeni list Europske unije

                  L 421/72

         ODLUKA VIJEĆA (ZVSP) 2021/2075
         od 25. studenoga 2021.
         o izmjeni Odluke (ZVSP) 2020/979 o potpori razvoju međunarodno priznatog sustava za potvrđivanje upravljanja oružjem i streljivom u skladu s otvorenim međunarodnim standardima
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 7. srpnja 2020. donijelo Odluku (ZVSP) 2020/979 (1) kojom se predviđa projekt u dvije faze. Faza I. je studija izvedivosti za razvoj međunarodno priznatog sustava za potvrđivanje upravljanja oružjem i streljivom („AAMVS”).

                     (2)

                     Odlukom (ZVSP) 2020/979 predviđa se da se provedba faze II. projekta, razvijanje koncepta za stvaranje AAMVS-a, može odobriti ako Vijeće tako odluči, na temelju ishoda studije izvedivosti.

                     (3)

                     U studiji koja je odobrena Odlukom (ZVSP) 2020/979 dokazana je izvedivost razvoja AAMVS-a te je istaknuto nekoliko elemenata koje će trebati uzeti u obzir kako bi se koncept realizirao. Faza II. sastojat će se od osmišljavanja predloženog okvira za AAMVS i plana za razvoj sustava. Cilj tih ishoda bit će pružanje potpore budućim naporima za izgradnju AAMVS-a i usmjeravanje tih napora.

                     (4)

                     Na temelju ishoda studije izvedivosti Vijeće bi trebalo odlučiti da se faza II. projekta treba provesti.

                     (5)

                     Odluka (ZVSP) 2020/979 prestaje važiti 14 mjeseci nakon datuma sklapanja sporazuma o financiranju iz njezina članka 3. stavka 4., osim ako Vijeće odluči produljiti važenje te odluke kako bi se omogućila provedba faze II. projekta.

                     (6)

                     Nastavak aktivnosti iz članka 1. Odluke (ZVSP) 2020/979 do 30. studenoga 2022. nema nikakvog utjecaja na financijska sredstva.

                     (7)

                     Odluku (ZVSP) 2020/979 trebalo bi na odgovarajući način izmijeniti,

               DONIJELO JE OVU ODLUKU:

            Članak 1.
            Odluka (ZVSP) 2020/979 mijenja se kako slijedi:

                        1.

                        članak 1. stavak 1. drugi podstavak zamjenjuje se sljedećim:
                        „Projekt se sastoji od dviju faza, ,faze I.՚ i ,faze II՚.

                                    —

                                    Tijekom faze I., u prvoj godini provedbe, provedena je studija izvedivosti za razvoj međunarodno priznatog sustava za potvrđivanje upravljanja oružjem i streljivom (,AAMVS՚), u svrhu istraživanja mogućnosti primjerenih metodologija i alata za procjenu rizika i kvalitete;

                                    —

                                    Tijekom faze II., na temelju ishoda studije izvedivosti iz faze I., razvija se koncept za stvaranje AAMVS-a.”;

                        2.

                        članak 3. stavak 2. zamjenjuje se sljedećim:

                                    „2.

                                    Iznos namijenjen pokrivanju faze I. projekta jest 821 872 EUR. Iznos namijenjen pokrivanju faze II. projekta jest 820 237 EUR.”;

                        3.

                        članak 5. zamjenjuje se sljedećim:

                           „Članak 5.
                           Ova Odluka stupa na snagu na dan donošenja.
                           Prestaje važiti 30. studenoga 2022.”.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 25. studenoga 2021.

                  Za Vijeće

                  Predsjednik

               Z. POČIVALŠEK

            (1)  Odluka Vijeća (ZVSP) 2020/979 od 7. srpnja 2020. o potpori razvoju međunarodno priznatog sustava za potvrđivanje upravljanja oružjem i streljivom u skladu s otvorenim međunarodnim standardima (SL L 218, 8.7.2020., str. 1.).


title: Odluka Vijeća (EU) 2021/2098 od 25. studenog 2021. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 s obzirom na poteškoće u vezi s putovanjima uzrokovane pandemijom bolesti COVID-19 u Uniji

text:
                  30.11.2021

                  HR

                  Službeni list Europske unije

                  L 427/194

         ODLUKA VIJEĆA (EU) 2021/2098
         od 25. studenog 2021.
         o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 s obzirom na poteškoće u vezi s putovanjima uzrokovane pandemijom bolesti COVID-19 u Uniji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 240. stavak 3.,
         budući da:

                     (1)

                     Odlukom Vijeća (EU) 2020/430 (1) uvedeno je jednomjesečno odstupanje od članka 12. stavka 1. prvog podstavka Poslovnika Vijeća (2) u pogledu odluka o primjeni redovnog pisanog postupka kada te odluke donosi Odbor stalnih predstavnika vlada država članica (Coreper). Trajanje tog odstupanja bilo je predviđeno do 23. travnja 2020.

                     (2)

                     Odlukom (EU) 2020/430 predviđa se da Vijeće može produljiti tu odluku ako je to opravdano zbog nastavljanja izvanrednih okolnosti. Vijeće je 21. travnja 2020. Odlukom (EU) 2020/556 (3) produljilo odstupanje predviđeno u članku 1. Odluke (EU) 2020/430 za dodatno razdoblje od mjesec dana koje je počelo 23. travnja 2020. Bilo je predviđeno da to produljenje odstupanja traje do 23. svibnja 2020. Vijeće je 20. svibnja 2020. Odlukom (EU) 2020/702 (4) produljilo odstupanje predviđeno u članku 1. Odluke (EU) 2020/430 do 10. srpnja 2020. Vijeće je 3. srpnja 2020. Odlukom (EU) 2020/970 (5) produljilo to odstupanje do 10. rujna 2020. Vijeće je 4. rujna 2020. Odlukom (EU) 2020/1253 (6) produljilo to odstupanje do 10. studenoga 2020. Vijeće je 6. studenoga 2020. Odlukom (EU) 2020/1659 (7) produljilo to odstupanje do 15. siječnja 2021. Vijeće je 12. siječnja 2021. Odlukom (EU) 2021/26 (8) produljilo to odstupanje do 19. ožujka 2021. Vijeće je 12. ožujka 2021. Odlukom (EU) 2021/454 (9) produljilo to odstupanje do 21. svibnja 2021. Vijeće je 20. svibnja 2021. Odlukom (EU) 2021/825 (10) produljilo to odstupanje do 16. srpnja 2021. Vijeće je 12. srpnja 2021. Odlukom (EU) 2021/1142 (11) produljilo to odstupanje do 30. rujna 2021. Vijeće je 24. rujna 2021. Odlukom (EU) 2021/1725 (12) produljilo to odstupanje do 30. studenoga 2021.

                     (3)

                     S obzirom na to da izvanredne okolnosti uzrokovane pandemijom bolesti COVID-19 još traju te su i dalje na snazi brojne izvanredne preventivne mjere i izvanredne mjere za sprečavanje širenja koje su poduzele države članice, odstupanje predviđeno u članku 1. Odluke (EU) 2020/430, kako je produljeno odlukama (EU) 2020/556, (EU) 2020/702, (EU) 2020/970, (EU) 2020/1253, (EU) 2020/1659, (EU) 2021/26, (EU) 2021/454, (EU) 2021/825, (EU) 2021/1142 i (EU) 2021/1725, potrebno je produljiti za dodatno ograničeno razdoblje do 28. veljače 2022.,

               DONIJELO JE OVU ODLUKU:

            Članak 1.
            Odstupanje predviđeno u članku 1. Odluke (EU) 2020/430 dodatno se produljuje do 28. veljače 2022.

            Članak 2.
            Ova Odluka proizvodi učinke od dana donošenja.
            Objavljuje se u Službenom listu Europske unije.

            Sastavljeno u Bruxellesu 25. studenog 2021.

                  Za Vijeće

                  Predsjednik

               Z. POČIVALŠEK

            (1)  Odluka Vijeća (EU) 2020/430 od 23. ožujka 2020. o privremenom odstupanju od Poslovnika Vijeća s obzirom na poteškoće u vezi s putovanjima uzrokovane pandemijom covida-19 u Uniji (SL L 88 I, 24.3.2020., str. 1.).

            (2)  Odluka Vijeća 2009/937/EU od 1. prosinca 2009. o donošenju Poslovnika Vijeća (SL L 325, 11.12.2009., str. 35.).

            (3)  Odluka Vijeća (EU) 2020/556 od 21. travnja 2020. o produljenju privremenog odstupanja od Poslovnika Vijeća uvedenog Odlukom (EU) 2020/430 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 128I, 23.4.2020., str. 1.).

            (4)  Odluka Vijeća (EU) 2020/702 od 20. svibnja 2020. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 i produljenog Odlukom (EU) 2020/556 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 165, 27.5.2020., str. 38.).

            (5)  Odluka Vijeća (EU) 2020/970 od 3. srpnja 2020. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 i produljenog odlukama (EU) 2020/556 i (EU) 2020/702 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 216, 7.7.2020., str. 1.).

            (6)  Odluka Vijeća (EU) 2020/1253 od 4. rujna 2020. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 i produljenog odlukama (EU) 2020/556, (EU) 2020/702 i (EU) 2020/970 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 294, 8.9.2020., str. 1.).

            (7)  Odluka Vijeća (EU) 2020/1659 od 6. studenoga 2020. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 i produljenog odlukama (EU) 2020/556, (EU) 2020/702, (EU) 2020/970 i (EU) 2020/1253 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 376, 10.11.2020., str. 3.).

            (8)  Odluka Vijeća (EU) 2021/26 od 12. siječnja 2021. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 i produljenog odlukama (EU) 2020/556, (EU) 2020/702, (EU) 2020/970, (EU) 2020/1253 i (EU) 2020/1659 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 11, 14.1.2021., str. 19.).

            (9)  Odluka Vijeća (EU) 2021/454 od 12. ožujka 2021. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 89, 16.3.2021., str. 15.).

            (10)  Odluka Vijeća (EU) 2021/825 od 20. svibnja 2021. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 183, 25.5.2021., str. 40.).

            (11)  Odluka Vijeća (EU) 2021/1142 od 12. srpnja 2021. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 247, 13.7.2021., str. 91.).

            (12)  Odluka Vijeća (EU) 2021/1725 od 24. rujna 2021. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 344, 29.9.2021., str. 5.).